Daily View 03.11.2021
3 พฤศจิกายน 2564

ปัจจัยต่างประเทศ: การประชุม COP26 ซึ่งเป็นการประชุมระดับนานาชาติเกี่ยวกับการแก้ไขปัญหาโลกร้อน (30 ต.ต.-15 พ.ย.) สำหรับความคืบหน้าสำคัญในการประชุมครั้งล่าสุดทางอินเดียประกาศตั้งเป้าเป็นครั้งแรกว่าจะเป็นประเทศที่ net zero carbon emission 2070 หลังจากก่อนหน้านี้อินเดียเป็นประเทศใหญ่ที่ไม่ได้มีการตั้งเป้าหมาย Climate change ซึ่งถือเป็นอีกสัญญาณที่ดี เนื่องจากอินเดียถือเป็นอีกประเทศที่มีการใช้พลังงานสกปรกและปล่อยมลพิษมากเป็นอันดับสามของโลก ทั้งนี้นายกอินเดียโมดีเรียกร้องเงินสนับสนุนลงทุนมูลค่ากว่า 1 ล้านล้านเหรียญจากกลุ่มประเทศพัฒนาแล้ว เพื่อการเปลี่ยนผ่านพลังงานให้เป็นไปตามเป้า ขณะที่เวียดนามได้มีการตั้งเป้า net zero carbon emission ภายในปี 2050 และบราซิลได้ตั้งเป้าลดการปล่อยก๊าซลง 50% ภายในระยะเวลา 10 ปี เรามองความคืบหน้าของการประชุมครั้งนี้จะช่วยสนับสนุนการลงทุนและการเปลี่ยนผ่านไปใช้พลังงานสะอาดทั่วโลก โดยหุ้นกลุ่ม renewable และกลุ่ม EV-related จะได้ประโยชน์จาก Global policies สนับสนุนการเติบโตต่อเนื่องในระยะข้างหน้า อย่างไรก็ตามด้วยระดับราคาของหุ้นกลุ่มดังกล่าวที่ปรับตัวสูงขึ้นต่อเนื่องในช่วง 1 เดือนที่ผ่านมา อาจมีความเสี่ยงต่อการเจอแรงเทขายทำกำไรหรือพักฐานได้ในระยะสั้น ซึ่งหากมีการปรับตัวย่อลงเรามองเป็นโอกาสในการสะสมลงทุนใน theme ดังกล่าว
ติดตามการประชุมธนาคารกลางสหรัฐฯ (FOMC meeting) ทั้งนี้ตลาดคาดว่า Fed จะเริ่มประกาศ QE Tapering ในการประชุมครั้งนี้ โดยคาดว่าจะลดขนาดการเข้าซื้อสินทรัพย์ 1.5 หมื่นล้านเหรียญต่อเดือน จนหยุดการทำ QE ในช่วงกลางปีหน้า ทั้งนี้ตลาดติดตามการแสดงความคิดเห็นของนายเจอโรม พาวเวล ประธาน Fed ว่าจะมีมุมมองต่อเงินเฟ้อที่พุ่งสูงขึ้นยังเป็นเพียงชั่วคราวหรือไม่ ล่าสุด Fed fund future แสดงความน่าจะเป็นว่าจะมีการขึ้นดอกเบี้ย 2 ครั้งในปีหน้า หากหลังการประชุมครั้งนี้แล้ว Fed fund future ปรับความน่าจะเป็นเพิ่มขึ้นอีกเป็นขึ้นดอกเบี้ยถึง 3 ครั้งในปีหน้า ซึ่งอาจจะสูงมากเกินไปและส่งผลกระทบเชิงลบต่อเศรษฐกิจและส่งผลกดดันให้ตลาดปรับฐานได้ในระยะสั้น
ปัจจัยภายในประเทศ: SCB ประกาศซื้อหุ้นใน Bitkub สัดส่วน 51% มูลค่า 1.78 หมื่นลบ. ผ่านบริษัทย่อย SCBS โดยคาดว่าดีลนี้คาดจะแล้วเสร็จภายในไตรมาสหนึ่งปีหน้า ซึ่งเรามองว่าจะช่วยสนับสนุนซึ่งกันและกันได้ดี มุม SCBS จะได้ขยายไปธุรกิจ Cryptocurrency โดยช่วยย่นระยะเวลาในการพัฒนา platform ขึ้นมาเองที่คาดว่าอย่างน้อยต้องใช้เวลาพัฒนา 3 ปีลงได้ เพื่อช่วยให้ลูกค้าของ SCBS สามารถขยายการลงทุนในสินทรัพย์ทางเลือกอย่าง Crypto เพิ่มเติมได้ ขณะที่ทางฝั่ง Bitkub จะได้ประโยชน์จากฐานลูกค้าของ SCBS สนับสนุนการเติบโตของบริษัทเช่นกัน ทั้งนี้เราเห็นด้วยกับกลยุทธ์ของ SCB ที่ลงทุนธุรกิจการเงินที่เติบโตสูง ซึ่งจะช่วยสนับสนุนให้ ROE สูงขึ้นและเพิ่มมูลค่าบริษัทในระยะยาว อย่างไรก็ตามยังต้องรอรายละเอียดเพิ่มเติมเพื่อประเมิน upside ต่อกำไรจากดีลที่เกิดขึ้นอีกครั้ง เรายังประเมินราคาเป้าหมาย SCB ที่ 139 บาท
มุมมองตลาดหุ้น วันนี้คาด SET 1620-1625 หุ้นแนะนำ AEONTS
Top pick: AEONTS (ราคาพื้นฐาน 249.00 บาท). สถาณการณ์ดีขึ้นมากตั้งแต่เดือน ก.ย. บริษัทจะเปิดตัว platform สินเชื่อดิจิทัลและประกันภัยออนไลน์ในครึ่งหลังของปีนี้เพื่อกระตุ้นยอดขาย ทั้งนี้เรามองว่า AEONTS ยังมีจุดแข็งในการแข่งขันอยู่บนเส้นทางของการฟื้นตัวและราคาหุ้นยัง laggard
รายงานตัวเลขเศรษฐกิจ
วันพุธ ติดตาม ตัวเลข Caixin PMI ภาคบริการของจีนเดือน ต.ค. คาด 53 จุด (-0.7% MoM) ตัวเลข Unemployment rate ของยูโรโซน เดือน ก.ย. คาด 7.4% (ลดลง 10bps.) ตัวเลข ISM Non-manufacturing PMI ของสหรัฐฯ เดือน ต.ค. คาด 62.1 จุด (+0.3% MoM) การประชุมธนาคารกลางสหรัฐฯ และตัวเลขการจ้างงานภาคเอกชนของสหรัฐฯ เดือน ต.ค.
วันพฤหัสฯ ติดตาม ตัวเลขดัชนีความเชื่อมั่นผู้บริโภคของไทยเดือน ต.ค. ตัวเลข Markit Services PMI ของยูโรโซนเดือน ต.ค. คาด 52.4 จุด (-3.0% MoM) ตัวเลข PPI ยูโรโซน เดือน ก.ย. คาด +1.9% MoM และ +15.2% YoY การประชุมธนาคารกลางของอังกฤษและการประชุมกลุ่ม OPEC+ คาดคงแผนเพิ่มกำลังการผลิตที่ 400KBD ต่อเดือนตามเดิม
วันศุกร์ ติดตาม ตัวเลข CPI และ Core CPI ของไทยเดือน ต.ค. ตัวเลข Construction PMI ของยูโรโซน เดือน ต.ค. คาด 50 จุด ทรงตัว MoM ตัวเลข Retail sales ยูโรโซนเดือน ก.ย. คาด +0.2% MoM และ +1.5% YoY ตัวเลข Non-farm payrolls ของสหรัฐฯ เดือน ต.ค. คาด 4.13 แสนตำแหน่ง ตัวเลข Unemployment rate ของสหรัฐฯ เดือน ต.ค. คาด 4.7% และตัวเลขค่าจ้างรายชั่วโมงของสหรัฐฯ เดือน ต.ค. คาด +0.4% MoM